Source: https://eur-lex.europa.eu/legal-content/FI/TXT/HTML/?uri=CELEX:32018R1263&amp;from=DA
Timestamp: 2019-05-21 16:05:20+00:00
Document Index: 7964236

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

L_2018238FI.01006501.xml
KOMISSION TÄYTÄNTÖÖNPANOASETUS (EU) 2018/1263,
annettu 20 päivänä syyskuuta 2018,
pakettipalvelujen tarjoajien tietojen toimittamiseen käyttämien lomakkeiden vahvistamisesta Euroopan parlamentin ja neuvoston asetuksen (EU) 2018/644 mukaisesti
ottaa huomioon rajatylittävistä pakettipalveluista 18 päivänä huhtikuuta 2018 annetun Euroopan parlamentin ja neuvoston asetuksen (EU) 2018/644 (1) ja erityisesti sen 4 artiklan 4 kohdan,
Asetuksessa (EU) 2018/644 vahvistetaan Euroopan parlamentin ja neuvoston direktiivissä 97/67/EY (2) vahvistettujen säännösten lisäksi sovellettavat erityissäännökset, joilla edistetään parempia rajatylittäviä pakettipalveluja. Kyseiset säännökset koskevat erityisesti pakettipalveluihin liittyvää viranomaisvalvontaa ja tiettyjen rajatylittävien pakettipalvelujen hintojen avoimuutta.
Asetuksessa (EU) 2018/644 edellytetään, että pakettipalvelujen tarjoajat toimittavat itseään koskevia tietoja sen jäsenvaltion kansalliselle sääntelyviranomaiselle, johon ne ovat sijoittautuneet, käyttäen komission vahvistamaa lomaketta.
Asetuksen (EU) 2018/644 4 artiklan 1 kohdan mukaan pakettipalvelujen tarjoajaa koskevat tiedot on toimitettava vain kerran ja kaikista kyseisten tietojen muutoksista on ilmoitettava kansalliselle sääntelyviranomaiselle 30 päivän kuluessa. Asetuksen (EU) 2018/644 4 artiklan 3 kohdassa edellytetään tietojen toimittamista pakettipalvelujen tarjoajan toiminnasta vuosittain. Sen vuoksi on aiheellista vahvistaa kaksi erillistä lomaketta kyseisten tietojen toimittamista varten.
Jotta vältettäisiin pakettien laskeminen kahteen kertaan, pakettipalvelujen toimittajien olisi silloin, kun ne toimittavat tiedot edellisenä kalenterivuonna käsiteltyjen pakettien määrästä ja liikevaihdosta, ilmoitettava, onko pakettipalveluista tehty sopimus lähettäjän kanssa vai tapahtuuko käsittely toisen pakettipalvelujen tarjoajan puolesta. Toimitettavissa tiedoissa olisi ilmoitettava myös, sijaitseeko lähtö- ja kohdemaa unionissa vai sen ulkopuolella, koska tällä on vaikutusta kyseessä olevan pakettipalvelujen tarjoajan toteuttamiin postin toimitusketjun vaiheisiin.
Koska pyydettyjen tietojen käsittelystä vastaavat jäsenvaltioiden kansalliset sääntelyviranomaiset, lomakkeet on näiden viranomaisten asiantuntemus huomioon ottaen laadittu tiiviissä yhteistyössä postipalveluja käsittelevän eurooppalaisten sääntelyviranomaisten ryhmän kanssa.
Tässä asetuksessa säädetyt toimenpiteet ovat direktiivin 97/67/EY 21 artiklalla perustetun komitean lausunnon mukaiset,
Asetuksen (EU) 2018/644 4 artiklan 1 ja 3 kohdassa tarkoitettujen tietojen toimittamisessa käytettävät lomakkeet vahvistetaan tämän asetuksen liitteissä I ja II.
Tehty Brysselissä 20 päivänä syyskuuta 2018.
(1) EUVL L 112, 2.5.2018, s. 19.
(2) Yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15 päivänä joulukuuta 1997 annettu Euroopan parlamentin ja neuvoston direktiivi 97/67/EY (EYVL L 15, 21.1.1998, s. 14).
Lomake asetuksen (EU) 2018/644 4 artiklan 1 kohdassa tarkoitettujen tietojen toimittamiseen (1)
Taulukko 1. Pakettipalvelujen tarjoajaa koskevat tiedot.
Oikeudellinen asema ja muoto
Rekisterinumero kaupparekisterissä tai vastaavassa rekisterissä
Sijoittautumispaikan osoite
Tarvittaessa sen pakettipalvelujen tarjoajien ryhmän tai franchiseverkoston nimi, johon pakettipalvelujen tarjoaja kuuluu.
Toimittamispäivä
Taulukko 2. Yhteyshenkilön yhteystiedot.
Taulukko 3. Tiedot tarjottavista pakettipalveluista (2).
Postin toimitusketjun vaiheet
Kuuluu YPV:n (3) piiriin
Ei kuulu YPV:n piiriin
Taulukko 4. Tarkka kuvaus tarjottavista pakettipalveluista (4).
Taulukko 5. Pakettipalveluja koskevat yleiset ehdot (5).
(1) Asetuksen (EU) 2018/644 4 artiklan 5 kohdan mukaan kansalliset sääntelyviranomaiset voivat määrätä mainitun asetuksen 4 artiklan 1 kohdassa tarkoitettujen tietovaatimusten lisäksi myös muita tietovaatimuksia. Vaatimukseen toimittaa asetuksen (EU) 2018/644 4 artiklan 1 kohdassa tarkoitetut tiedot sovelletaan mainitun asetuksen 4 artiklan 6 ja 7 kohtaa.
(2) Rastitettava tarjottavia palveluja vastaavat ruudut. Ruutu on jätettävä rastittamatta, jos kyseessä on alihankkijan tarjoama palvelu.
(3) Yleispalveluvelvoite.
(4) Nämä tiedot on ilmoitettava aina kun se on mahdollista, ja lisäksi on ilmoitettava, sisältääkö palvelu lisäarvo-ominaisuuksia.
(5) Tähän lomakkeeseen on liitettävä jäljennös asiaankuuluvista asiakirjoista. Lisäksi on ilmoitettava yksityiskohtaiset tiedot käyttäjien valitusmenettelyistä ja mahdollisista vastuunrajoituksista. Jos asiaankuuluvat asiakirjat ovat saatavilla verkossa, on ilmoitettava linkki (linkit).
Lomake asetuksen (EU) 2018/644 4 artiklan 3 kohdassa tarkoitettujen tietojen toimittamiseen (1)
Pakettipalvelujen tarjoajan nimi
Toimittamispäivä (2)
Vuosi, jolta tiedot toimitetaan
Taulukko 1. Edellisenä kalenterivuonna käsiteltyjen pakettien määrä (3) ja pakettipalvelujen vuosittainen liikevaihto edelliseltä kalenterivuodelta (4) siinä jäsenvaltiossa, johon pakettipalvelujen tarjoaja on sijoittautunut (5).
Taulukko 1.1. Kotimaan pakettipalvelut
Sopimus tehty lähettäjän kanssa
Käsitelty toisen palveluntarjoajan puolesta
Huomau-tuksia
Pakettien määrä (6)
Pakettipalvelujen liikevaihto (7)
Taulukko 1.2. Saapuvia rajatylittäviä paketteja koskevat palvelut (unionin/Euroopan talousalueen (ETA) sisältä ja ulkopuolelta saapuvat paketit)
Saapuneiden pakettien kokonaismäärä (1)
josta unionin/ETA:n sisältä saapuneita (1)
josta unionin/ETA:n ulkopuolelta saapuneita (1)
Saapuvia paketteja koskevien palvelujen liikevaihto (2)
josta unionin/ETA:n sisältä saapuneiden liikevaihto (2)
josta unionin/ETA:n ulkopuolelta saapuneiden liikevaihto (2)
Taulukko 1.3. Lähteviä rajatylittäviä paketteja koskevat palvelut (unionin/ETA:n sisälle ja ulkopuolelle lähtevät paketit)
Pakettien määrä (1)
josta unionin/ETA:n sisälle lähteneitä (1)
josta unionin/ETA:n ulkopuolelle lähteneitä (1)
Lähteviä paketteja koskevien palvelujen kokonaisliikevaihto (2)
josta unionin/ETA:n sisälle lähteneiden liikevaihto (2)
josta unionin/ETA:n ulkopuolelle lähteneiden liikevaihto (2)
Taulukko 2. Pakettipalvelujen tarjoajan lukuun edellisen kalenterivuoden aikana työskennelleiden sellaisten henkilöiden määrä, jotka ovat osallistuneet pakettipalvelujen tarjoamiseen siinä jäsenvaltiossa, johon palveluntarjoaja on sijoittautunut.
Taulukko 3. Tiedot pakettipalvelujen tarjoajien alihankkijoiden tarjoamien pakettipalvelujen luonteesta (8)
Alihankkijan nimi
Alihankkijoiden kokonaismäärä
Taulukko 4. Pakettipalvelujen tarjoajien alihankkijoiden nimet (11)
Alihankkijat numeroituina
Taulukko 5. Kunkin kalenterivuoden 1 päivänä tammikuuta sovellettava pakettipalvelujen julkisesti saatavilla oleva hintaluettelo (13).
Ohessa oleva luettelo, liite ....
(1) Asetuksen (EU) 2018/644 4 artiklan 5 kohdan mukaan kansalliset sääntelyviranomaiset voivat määrätä mainitun asetuksen 4 artiklan 3 kohdassa tarkoitettujen tietovaatimusten lisäksi myös muita tietovaatimuksia. Vaatimukseen toimittaa asetuksen (EU) 2018/644 4 artiklan 3 kohdassa tarkoitetut tiedot sovelletaan mainitun asetuksen 4 artiklan 6 ja 7 kohtaa.
(2) Lomake on 4 artiklan 3 kohdan mukaan toimitettava viimeistään kunkin kalenterivuoden 30 päivänä kesäkuuta.
(3) Mukaan luetaan sekä tavalliset paketit että kirjepostilähetyksinä käsiteltävien tavaroiden toimitukset.
(4) Jos ilmoitetaan arvio, on kuvattava, mihin se perustuu.
(5) Ilmoitettava jäsenvaltiossa sijaitsevasta sijoittautumispaikasta tosiasiallisesti tarjottuja pakettipalveluja koskevat tiedot edelliseltä kalenterivuodelta (edellä ilmoitettu ”vuosi, jolta tiedot toimitetaan”).
(6) Ilmoitettava tuhansina (000).
(7) Ilmoitettava tuhansina kansallisen valuutan yksiköinä, ilman arvonlisäveroa.
(8) Ilmoitettava arvio niiden alihankkijoiden määrästä, jotka tarjoavat postin toimitusketjuun kuuluvia palveluja.
(9) Ilmoitettava kussakin asiaankuuluvassa vaiheessa mukana olevien alihankkijoiden määrä (määrä voi ylittää alihankkijoiden kokonaismäärän, koska osa alihankkijoista voi tarjota palveluja useassa vaiheessa).
(10) Ilmoitettava viiden suurimman alihankkijan nimi sekä se, mitä jakeluketjun vaiheita ne tarjoavat.
(11) Ilmoitettava tiedot alihankkijoista edeltävänä kalenterivuonna.
(12) Ilmoitettava tiedot joko suoraan taulukossa tai liitettävä tähän lomakkeeseen asiakirja, jossa luetellaan alihankkijat.
(13) Luettelo on liitettävä tähän lomakkeeseen ja jos luettelo on saatavilla verkossa, ilmoitettava linkki (linkit).